
PATVIRTINTA
Vilniaus miesto savivaldybės 
administracijos direktoriaus
2026 m. 
įsakymu Nr.____


VILNIAUS MIESTO SAVIVALDYBĖS ADMINISTRACIJOS 
FABIJONIŠKIŲ SENIŪNIJOS 2026 METŲ VEIKLOS PLANAS

	1.
	Padalinio misija 
Misija – seniūnija, gebanti kompetentingai analizuoti seniūnijos bendruomenės poreikius ir priimti kokybiškus sprendimus, teikianti kokybiškas paslaugas ir užtikrinanti operatyvią ir efektyvią informacijos sklaidą, skatinanti aktyvų bendruomenės narių dalyvavimą sprendimų priėmimo procese, kuriant darnią gyvenamąją aplinką. 
Vertybės – operatyvumas reaguojant į iškilusias problemas, profesionalumas ir objektyvumas priimant sprendimus, atvirumas ir iniciatyvumas naujovėms, kokybiška informacijos sklaida. 
Tikslai – pokyčių įgyvendinimas, siekiant didinti gyventojų pasitenkinimą gyvenamąja aplinka, savivaldybės teikiamomis paslaugomis, seniūnijų, kaip gyventojų informavimo centrų, stiprinimas.

	2.
	Vilniaus miesto savivaldybės strateginio veiklos plano elementai: 

Programos pavadinimas ir jos kodas: 
„Kultūra“, 04.

Programos tikslo pavadinimas ir jo kodas: 
„Įtrauki ir prieinama aukštos vertės kultūra visiems vilniečiams ir miesto svečiams“, SVP kodas 4.1.

Programos uždavinio pavadinimas ir jo kodas: 
„Įvairi ir kokybiška kultūra prieinama visoms visuomenės grupėms ir miesto svečiams“, SVP kodas 4.1.1;

[bookmark: _Hlk218765339]Programos priemonės pavadinimas ir jos kodas: „Fabijoniškių bendruomenės kultūrinės veiklos plėtra“, 4.1.1.6.

Programos pavadinimas ir jos kodas: 
„Aplinka ir miesto plėtra“, 07

Programos tikslo pavadinimas ir jo kodas: 
„Gyvenimo kokybė nepriklausomai nuo rajono“, SVP kodas 7.1;

Programos uždavinio pavadinimas ir jo kodas: 
„Gyvenamieji rajonai  daugiafunkcė ir įdomi gyventi aplinka“, SVP kodas 7.1.3;

Programos priemonės pavadinimas ir jos kodas: „Fabijoniškių seniūnijos teritorijos priežiūra ir atnaujinimas“, 7.1.3.7.


	3.
	Padalinio vykdomos priemonės įgyvendinimo aprašymas 
3.1. Fabijoniškių seniūnijos bendruomenės kultūrinės veiklos plėtra – bus organizuojami du renginiai: II ketv. Joninių šventės renginys, kuris vyks teritorijoje prie ežerėlio Šeškinės seniūnijoje ir IV ketv. tradicinis Kalėdų eglutės įžiebimo renginys. Veikloms įgyvendinti bus vykdomi viešieji pirkimai.
3.2. Fabijoniškių seniūnijos teritorijos priežiūra ir atnaujinimas. Sporto aikštelių ir mažosios architektūros elementų remonto ir įrengimo darbai bus pradėti vykdyti II ketv. Darbams įgyvendinti bus vykdomi viešieji pirkimai ir užsakymai pagal bendrą sutartį. Planuojama įgyvendinti „Dalyvauk! Vilnius“ laimėtą idėją ir įrengti Skersinių ir lygiagrečių miestas. Šiems darbams įgyvendinti bus vykdomi viešieji pirkimai ir užsakymai pagal bendrą sutartį.
3.3. II ketv. Užimtumo didinimo programai vykdyti viešo pirkimo būdu bus įsigytos teritorijos tvarkymo priemonės ir įrankiai. Vyks centralizuotas visų seniūnijų vienas viešasis pirkimas.

[bookmark: _Hlk219987413]Seniūnijos veiklos plano projektas 2026 m. sausio 22 d. svarstytas, vertintas bei jam pritarta Fabijoniškių seniūnijos išplėstinėje seniūnaičių sueigoje (2026-01-22, Nr. A5-272/26).


	4.


	Vilniaus miesto savivaldybės administracijos seniūnijų 2026 m. veiklos rodiklių suvestinė


	4.1.














	Pagrindiniai rodikliai

04 programa „Kultūra“
Programos tikslas – įtrauki ir prieinama aukštos vertės kultūra visiems vilniečiams ir miesto svečiams.
Programos uždavinys – įvairi ir kokybiška kultūra prieinama visoms visuomenės grupėms ir miesto svečiams.
Rezultato rodiklis – renginių skaičius, rodiklio reikšmė – 2 vnt.

07 programa „Aplinka ir miesto plėtra“
Programos tikslas – gyvenimo kokybė nepriklausomai nuo rajono.
Programos uždavinys – gyvenamieji rajonai – daugiafunkcė ir įdomi gyventi aplinka.
Rezultato rodiklis – gyventojų pasitenkinimo gyvenamąja aplinka lygis, proc., rodiklio reikšmė – 81 proc. (respondentų skaičius ne mažesnis nei 100 seniūnijos gyventojų).


	4.2.
	Papildomi rodikliai

Kokybiška informacijos sklaida.
Rezultato rodiklis – užtikrinti kokybišką seniūnijos informacijos sklaidą įvairiais kanalais (socialiniai tinklai, skelbimų lentos ir kt.), užtikrinant savalaikį ir aiškų turinį bei didinant gyventojų informuotumą apie seniūnijos veiklą.  
Rodiklio reikšmė – nuolatinio pranešimų dažnio palaikymas seniūnijos socialinio tinklo „Facebook“ paskyroje (ne mažiau kaip 3–4 seniūnijos parengti autentiški pranešimai per mėnesį apie seniūnijos veiklą, iniciatyvas, bendruomenei aktualias naujienas, infrastruktūros pokyčius ir kitas vietos gyvenimo aktualijas); informacijos paskelbimo atitikimo terminams užtikrinimas (pvz.: prieš sprendimų priėmimą, aktualius pokyčius, renginius ir kt.).

Bendruomenių aktyvumo skatinimas, įtraukimas į sprendimų priėmimą.
Rezultato rodiklis – bendruomenės įtraukimas ir dalyvavimas priimant sprendimus – konsultavimasis su vietos gyventojais, įsitraukimas į dalyvaujamojo biudžeto programos „Dalyvauk! Vilnius“ įgyvendinimą.
Rodiklio reikšmė – įgyvendintos ne mažiau kaip 2 informacijos sklaidos ir gyventojų įsitraukimą į dalyvaujamojo biudžeto programą skatinančios iniciatyvos idėjų teikimo laikotarpiu ir ne mažiau kaip 3 iniciatyvos gyventojų balsavimo laikotarpiu,  (pvz.: kūrybinės dirbtuvės, diskusija, renginys, partnerystė su vietos bendruomene, autentiška seniūnijos komunikacija socialiniame tinkle ar kt.). Gyventojų apklausų, viešų konsultacijų organizavimas gyvenamosios aplinkos gerinimo, iniciatyvų klausimais.

Kokybiškų administracinių paslaugų teikimas gyventojams.
Rezultato rodikliai – elektroniniu būdu užsakytų paslaugų dalis nuo viso pateiktų paslaugų sąrašo proc.; paslaugų suteikimas (įvykdymas) laiku proc., dokumentų nagrinėjimo ir paslaugų suteikimo (įvykdymo) trukmė greitesnė nei numatyta teisės aktuose.
Rodiklių reikšmės – gyventojų informavimas apie galimybę užsisakyti paslaugas elektroniniu būdu, el. paslaugų naudojimo rodiklio didėjimas ne mažiau kaip 5 proc. lyginant su praėjusiais metais; laiku suteikta paslaugų (įvykdyta užduočių) – 100 proc.; dokumentų nagrinėjimo ir paslaugų suteikimo terminų trumpinimas – ne mažiau kaip 90 proc. paslaugų suteikiama greičiau nei teisės aktuose numatyti terminai.

Kokybiškų viešųjų paslaugų teikimas gyventojams.
Rezultato rodikliai – lėšų, skirtų 2026 m. programoms „Aplinka ir miesto plėtra“, „Kultūra“ darbams, efektyvus panaudojimas; Užimtumo didinimo programos įgyvendinimas, lėšų efektyvus panaudojimas.
Rodiklių reikšmės – 100 proc. suplanuotų lėšų 2026 m. programoms „Aplinka ir miesto plėtra“, „Kultūra“ darbams tikslinis panaudojimas; tikslinis Užimtumo didinimo programos lėšų panaudojimas (ne mažiau kaip 80 proc. skirto finansavimo).




Metinio veiklos plano priedai 

Lentelė. Tikslų, uždavinių, priemonių išlaidų ir kriterijų suvestinė.

__________________________
